# Euroopa Liidu C 358A/7. s

| | ISSN 1977-0898 |
| --- | --- |
| Euroopa Liidu
  Teataja | C 358A |
| | |
| Eestikeelne väljaanne | Teave ja teatised | 64. aastakäik7. september 2021 |

ISSN 1977-0898

Euroopa Liidu

Teataja

C 358A

Eestikeelne väljaanne

Teave ja teatised

64. aastakäik7. september 2021

---

| Sisukord | Lehekülg |
| --- | --- |
| | V   Teated |
| | HALDUSMENETLUSED |
| | Euroopa Komisjon |
| 2021/C 358 A/01 | Peasekretariaat — Teade vaba ametikoha kohta: õiguskontrollikomitee liige (peanõunik) (palgaaste AD14) — Ajutise töötaja töölevõtmine vastavalt muude teenistujate teenistustingimuste artikli 2 punktile a — COM/2021/10406 | 1 |

Sisukord

Lehekülg

V   Teated

HALDUSMENETLUSED

Euroopa Komisjon

2021/C 358 A/01

Peasekretariaat — Teade vaba ametikoha kohta: õiguskontrollikomitee liige (peanõunik) (palgaaste AD14) — Ajutise töötaja töölevõtmine vastavalt muude teenistujate teenistustingimuste artikli 2 punktile a — COM/2021/10406

1

---

| ET | |
| --- | --- |

ET

---

V Teated

HALDUSMENETLUSED

Euroopa Komisjon

| 7.9.2021 | ET | Euroopa Liidu Teataja | CA 358/1 |
| --- | --- | --- | --- |

7.9.2021

ET

Euroopa Liidu Teataja

CA 358/1

---

Peasekretariaat

Teade vaba ametikoha kohta: õiguskontrollikomitee liige (peanõunik) (palgaaste AD14)

Ajutise töötaja töölevõtmine vastavalt muude teenistujate teenistustingimuste artikli 2 punktile a

COM/2021/10406

(2021/C 358 A/01)

Õiguskontrollikomitee

Õiguskontrollikomitee loodi 2015. aastal Euroopa Komisjoni presidendi otsusega, (1) mida muudeti viimati 2020. aastal (2). Õiguskontrollikomitee aitab edendada komisjoni parema õigusloome poliitikat, kontrollides mõjuhindamiste, järelhindamiste ja toimivuskontrollide kvaliteeti ning koostades arvamusi nendega seotud aruandeprojektide kohta. Õiguskontrollikomiteele esitatud tekstid ja komitees toimuvad arutelud on peamiselt inglise keeles.

Õiguskontrollikomiteel on kuus liiget ja esimees. Liikmed töötavad komitee jaoks täistööajaga. Õiguskontrollikomitee kolm liiget värvatakse väljastpoolt Euroopa Komisjoni ja ülejäänud kolm valitakse ja määratakse ametisse komisjoni töötajate hulgast. Väljastpoolt komisjoni valitavate liikmete valikul lähtutakse nende tõendatud akadeemilistest eksperditeadmistest mõjuhindamise, järelhindamise ja õiguspoliitika alal üldiselt, eelkõige makromajanduse, mikromajanduse, sotsiaal- ja keskkonnapoliitika valdkonnas.

Kõik õiguskontrollikomitee liikmed töötavad komitees täistööajaga kolm aastat ja seda aega ei saa pikendada. Erijuhtudel võidakse seda aega pikendada kuni ühe aasta võrra, kui on vaja tagada komitee toimimise järjepidevus, komitee tasakaalustatus sise- ja välisliikmete vahel või täistöövõime erakordselt suure töökoormuse ajal. Kõik õiguskontrollikomitee liikmed kuuluvad halduslikult Euroopa Komisjoni peasekretariaadi alla. Liikmete suhtes kehtivad Euroopa Liidu ametnike ja muude teenistujate teenistustingimusi reguleerivad personalieeskirjad (3) ning komisjoni hea halduse tava eeskiri. Nendes on kehtestatud ranged eeskirjad eetika, konfidentsiaalsuse ja huvide konflikti kohta, mis on õiguskontrollikomitee tegevuse seisukohast eriti olulised. Kooskõlas teenistustingimustega võivad komitee liikmed oma ametiaja jooksul avaldada teadusartikleid, kui selline tegevus ei ole vastuolus nende volitustega.

Pakutav ametikoht

Väljakutseid pakkuv ametikoht õiguskontrollikomitee liikmena, kelle ülesandeks on

| — | hinnata kehtivate poliitikastrateegiate hindamiste ja toimivuskontrollide aruannete kvaliteeti ning komisjoni uute poliitiliste algatuste toetuseks koostatud mõjuhindamiste kvaliteeti; |
| --- | --- |

—

hinnata kehtivate poliitikastrateegiate hindamiste ja toimivuskontrollide aruannete kvaliteeti ning komisjoni uute poliitiliste algatuste toetuseks koostatud mõjuhindamiste kvaliteeti;

| — | osaleda esitatud mõjuhindamiste, hindamiste ja toimivuskontrollide aruannete kohta arvamuste ettevalmistamisel ja anda soovitusi, kuidas neid parandada; |
| --- | --- |

—

osaleda esitatud mõjuhindamiste, hindamiste ja toimivuskontrollide aruannete kohta arvamuste ettevalmistamisel ja anda soovitusi, kuidas neid parandada;

| — | anda vajaduse korral eriti keeruliste hindamiste puhul ja metoodika küsimustes komitee esimehe juhtimisel komisjoni eri talitustele nõu, kuidas olemasolevaid suuniseid kohaldada ja tõlgendada. |
| --- | --- |

—

anda vajaduse korral eriti keeruliste hindamiste puhul ja metoodika küsimustes komitee esimehe juhtimisel komisjoni eri talitustele nõu, kuidas olemasolevaid suuniseid kohaldada ja tõlgendada.

Sobiv kandidaat (valikukriteeriumid)

Sobiv kandidaat on väljapaistev ja dünaamiliste isikuomadustega spetsialist, kes peaks vastama järgmistele valikukriteeriumidele.

Isikuomadused

| — | Suurepärane suulise ja kirjaliku suhtlemise oskus, mis võimaldab tõhusalt ja sujuvalt suhelda komisjonisiseste ja -väliste sidusrühmadega ning esindada komisjoni välisfoorumitel. |
| --- | --- |

—

Suurepärane suulise ja kirjaliku suhtlemise oskus, mis võimaldab tõhusalt ja sujuvalt suhelda komisjonisiseste ja -väliste sidusrühmadega ning esindada komisjoni välisfoorumitel.

Tehnilised oskused ja kogemused

| — | Eksperditeadmised ühes või mitmes järgmises valdkonnas: makromajandus, mikromajandus, sotsiaalpoliitika, keskkonnapoliitika; |
| --- | --- |

—

Eksperditeadmised ühes või mitmes järgmises valdkonnas: makromajandus, mikromajandus, sotsiaalpoliitika, keskkonnapoliitika;

| — | tõendatud teadmised ja pädevus õiguspoliitika valdkonnas või mõjuhindamise või järelhindamise protsesside ja metoodika alal, mida kinnitavad usaldusväärsed akadeemilised tõendid, eelkõige sellekohased publikatsioonid; |
| --- | --- |

—

tõendatud teadmised ja pädevus õiguspoliitika valdkonnas või mõjuhindamise või järelhindamise protsesside ja metoodika alal, mida kinnitavad usaldusväärsed akadeemilised tõendid, eelkõige sellekohased publikatsioonid;

| — | väga head teadmised ELi poliitikavaldkondadest ja otsuste tegemise protsessist, sealhulgas komisjoni parema õigusloome poliitikast. |
| --- | --- |

—

väga head teadmised ELi poliitikavaldkondadest ja otsuste tegemise protsessist, sealhulgas komisjoni parema õigusloome poliitikast.

Juhtimisoskus/nõustamisoskus juhtival tasandil

| — | Suurepärane analüüsioskus ja strateegilise mõtlemise võime, |
| --- | --- |

—

Suurepärane analüüsioskus ja strateegilise mõtlemise võime,

| — | väga hea koordineerimisvõime. |
| --- | --- |

—

väga hea koordineerimisvõime.

Nõuded kandidaadile (osalemiskriteeriumid)

Kandidaat, kes soovib valikumenetluses osaleda, peab kandideerimisavalduse esitamise tähtpäeval vastama järgmistele ametlikele tingimustele.

| — | Kodakondsus: kandidaat peab olema Euroopa Liidu liikmesriigi kodanik. |
| --- | --- |

—

Kodakondsus: kandidaat peab olema Euroopa Liidu liikmesriigi kodanik.

| — | Akadeemiline kraad või diplom: kandidaadil peab olema






  — | kas lõpetatud ülikooliõppele vastav haridustase, mida tõendab diplom ja mille omandamiseks vajaliku ülikooliõppe kestus on tavapäraselt vähemalt neli aastat, |
| --- | --- | --- |

—

Akadeemiline kraad või diplom: kandidaadil peab olema

—

kas lõpetatud ülikooliõppele vastav haridustase, mida tõendab diplom ja mille omandamiseks vajaliku ülikooliõppe kestus on tavapäraselt vähemalt neli aastat,

| — | või lõpetatud ülikooliõppele vastav haridustase, mida tõendab diplom, ning vähemalt üheaastane erialane töökogemus asjaomases valdkonnas, juhul kui ülikooliõppe kestus on tavapäraselt vähemalt kolm aastat. Nimetatud üheaastast töökogemust ei arvestata allpool nõutud ülikoolijärgse erialase töökogemuse hulka. |
| --- | --- |

—

või lõpetatud ülikooliõppele vastav haridustase, mida tõendab diplom, ning vähemalt üheaastane erialane töökogemus asjaomases valdkonnas, juhul kui ülikooliõppe kestus on tavapäraselt vähemalt kolm aastat. Nimetatud üheaastast töökogemust ei arvestata allpool nõutud ülikoolijärgse erialase töökogemuse hulka.

| — | Erialane töökogemus: vähemalt 15 aastat ülikoolijärgset töökogemust (4) erialal ja tasemel, mis vastab eespool osutatud kvalifikatsioonile. |
| --- | --- |

—

Erialane töökogemus: vähemalt 15 aastat ülikoolijärgset töökogemust (4) erialal ja tasemel, mis vastab eespool osutatud kvalifikatsioonile.

| — | Nõustamiskogemus: vähemalt viis aastat ülikoolijärgsest erialasest töökogemusest peab olema saadud kõrgema tasandi nõuandval ametikohal (5) valdkonnas, millega kandidaat tegeleks pakutaval ametikohal. |
| --- | --- |

—

Nõustamiskogemus: vähemalt viis aastat ülikoolijärgsest erialasest töökogemusest peab olema saadud kõrgema tasandi nõuandval ametikohal (5) valdkonnas, millega kandidaat tegeleks pakutaval ametikohal.

| — | Keeleoskus: kandidaat peab oskama üht Euroopa Liidu ametlikku keelt (6) väga heal tasemel ja teist ametlikku keelt rahuldaval tasemel. Valikukomisjon kontrollib vestlus(t)e käigus, kas kandidaat täidab nõuet osata rahuldaval tasemel mõnda teist ELi ametlikku keelt. Selleks võib osa vestlusest/vestlus toimuda kõnealuses teises keeles. |
| --- | --- |

—

Keeleoskus: kandidaat peab oskama üht Euroopa Liidu ametlikku keelt (6) väga heal tasemel ja teist ametlikku keelt rahuldaval tasemel. Valikukomisjon kontrollib vestlus(t)e käigus, kas kandidaat täidab nõuet osata rahuldaval tasemel mõnda teist ELi ametlikku keelt. Selleks võib osa vestlusest/vestlus toimuda kõnealuses teises keeles.

| — | Vanusepiir: kolmeaastase ametiaja jooksul ei tohi kandidaat jõuda ametlikku pensioniikka, mis Euroopa Liidu ametnike puhul algab selle kuu lõpus, mille jooksul nad saavad 66aastaseks (vt personalieeskirjade (7) artikli 52 punkt a). |
| --- | --- |

—

Vanusepiir: kolmeaastase ametiaja jooksul ei tohi kandidaat jõuda ametlikku pensioniikka, mis Euroopa Liidu ametnike puhul algab selle kuu lõpus, mille jooksul nad saavad 66aastaseks (vt personalieeskirjade (7) artikli 52 punkt a).

Valikumenetlus ja ametisse nimetamine

Euroopa Komisjon valib peanõuniku, kes on ühtlasi õiguskontrollikomitee liige, ja nimetab ta ametisse personalivaliku- ja värbamismenetluse kohaselt (vt dokument, mis käsitleb kõrgema järgu ametnike suhtes kohaldatavat poliitikat) (8).

Valikumenetluse raames moodustab Euroopa Komisjon eelvalikukomisjoni. Eelvalikukomisjon analüüsib kõiki kandideerimisavaldusi. Kõigepealt kontrollib ta osalemistingimuste täitmist ja teeb kindlaks kandidaadid, kellel on eespool nimetatud valikukriteeriumide põhjal parim profiil ja kes võidakse kutsuda vestlusele eelvalikukomisjoniga.

Pärast neid vestlusi teeb eelvalikukomisjon oma otsuse ja koostab nimekirja kandidaatidest, kes kutsutakse vestlusele ametisse nimetamise küsimustega tegelevasse Euroopa Komisjoni nõuandekomiteesse. Ametisse nimetamise küsimustega tegelev nõuandekomitee otsustab eelvalikukomisjoni otsuse põhjal, kes kandidaatidest kutsutakse vestlusele.

Kandidaadid, kes on kutsutud vestlusele nõuandekomiteesse, osalevad ka juhtimisalases hindamiskeskuses väliste personalikonsultantide korraldataval hindamisel, mis kestab terve päeva. Vestluse ja hindamiskeskuse aruande põhjal koostab nõuandekomitee nimekirja kandidaatidest, keda ta peab peanõuniku – õiguskontrollikomitee liikme ametikohale sobivaks.

Nõuandekomitees välja valitud kandidaadid kutsutakse vestlusele Euroopa Komisjoni liikmega, kes vastutab parema õigusloome eest (9).

Pärast neid vestlusi teeb Euroopa Komisjon ametisse nimetamise otsuse.

Väljavalitud kandidaat peab olema täitnud kõik seadusest tulenevad kohustused seoses sõjaväeteenistusega, esitama asjaomased iseloomustused, mis näitavad tema sobivust töökohustuste täitmiseks, ja olema füüsiliselt võimeline neid täitma.

Väljavalitud kandidaadil peaks olema tema liikmesriigi julgeolekuasutuse väljastatud kehtiv salastatud teabele juurdepääsu luba või võimalus see saada. Tegemist on juurdepääsuloaga, mis antakse isikule haldusotsusega pärast seda, kui ta on läbinud liikmesriigi pädeva julgeolekuasutuse kontrolli kooskõlas kohaldatavate siseriiklike julgeolekualaste õigusnormidega, ning millega tõendatakse, et isikule võib anda juurdepääsu teatava tasemeni salastatud teabele. (Palume tähele panna, et juurdepääsuloa saamiseks vajaliku menetluse saab algatada ainult tööandja, mitte aga isik ise.)

Kandidaat ei saa juurdepääsu teabele, mille ELi salastatuse tase on CONFIDENTIEL UE/EU CONFIDENTIAL või kõrgem, ega tohi osaleda koosolekutel, kus sellist teavet arutatakse, enne kui asjaomane liikmesriik on andnud talle juurdepääsuloa ja julgeolekukontrolli menetlus ning õigusaktidega nõutav Euroopa Komisjoni julgeolekudirektoraadi poolne julgeolekuülevaade on lõpule viidud.

Võrdsed võimalused

Vastavalt personalieeskirjade artiklile 1d lähtub komisjon strateegilisest eesmärgist saavutada oma praeguse ametiaja lõpuks sooline võrdõiguslikkus kõigil juhtimistasanditel ning rakendab võrdsete võimaluste poliitikat, kutsudes üles esitama taotlusi, mis võiksid kaasa aidata suuremale mitmekesisusele, soolisele võrdõiguslikkusele ja üldisele geograafilisele tasakaalule.

Teenistustingimused

Palga- ja teenistustingimused on sätestatud personalieeskirjades.

Edukas kandidaat võetakse tööle ajutise teenistujana palgaastmel AD14. Talle määratakse sõltuvalt tema eelnevast erialasest töökogemusest selle palgaastme 1. või 2. järk. See on ajutine ametikoht kolmeaastase lepinguga, mida saab erandkorras pikendada maksimaalselt ühe aasta võrra.

Juhime kandidaatide tähelepanu sellele, et personalieeskirjade kohaselt peavad kõik uued töötajad edukalt läbima üheksakuulise katseaja.

Töökoht on Belgias Brüsselis, kus õiguskontrollikomitee asub.

Tööle saab asuda alates 1. aprillist 2021.

Sõltumatus ja huvide deklaratsioon

Enne ametiülesannete täitmise alustamist peab peanõunik kinnitama, et ta kohustub tegutsema sõltumatult avalikes huvides, ja deklareerima huvid, mis võivad ohustada tema sõltumatust.

Kandideerimisavalduste esitamise kord

Kontrollige enne kandideerimisavalduse esitamist hoolikalt, kas Te vastate kõikidele osalemiskriteeriumidele („Nõuded kandidaadile“), eriti diplomi, kõrgel juhtival ametikohal töötamise kogemuse ning keeleoskuse kohta kehtestatud nõuetele. Kandidaadid, kes nõudeid ei täida, langevad valikumenetlusest automaatselt välja.

Kandideerimisavalduse esitamiseks tuleb registreeruda internetis järgmisel veebisaidil ja järgida valikumenetluse eri etappe käsitlevaid juhiseid:

https://ec.europa.eu/dgs/human-resources/seniormanagementvacancies/

Teil peab olema toimiv e-posti aadress. Seda kasutatakse Teie registreerumise kinnitamiseks ja Teiega ühenduse pidamiseks valikumenetluse kõikides etappides. Seepärast palume Teil Euroopa Komisjoni teavitada, kui Teie e-posti aadress muutub.

Avaldusele tuleb lisada PDF-vormingus, eelistatavalt Europassi CV formaadis (10) elulookirjeldus ja täita veebis motivatsioonikiri (kuni 8 000 tähemärki). Elulookirjelduse ja motivatsioonikirja võib esitada ükskõik millises Euroopa Liidu ametlikus keeles. Veebipõhise registreerumise lõpetamisel saate e-kirja, milles kinnitatakse, et Teie avaldus on registreeritud. Kui Te e-kirjaga kinnitust ei saa, siis avalduse esitamine ebaõnnestus!

Juhime Teie tähelepanu sellele, et avalduse läbivaatamise käiku ei saa veebis jälgida. Euroopa Komisjon võtab Teiega kandideerimisavalduse asjus otse ühendust.

Kui vajate lisateavet ja/või kui esineb tehnilisi probleeme, saatke e-kiri aadressil HR-MANAGEMENT-ONLINE@ec.europa.eu

Avalduse esitamise tähtpäev

Avalduse esitamise tähtpäev on 4. oktoober 2021 kell 12.00 päeval Brüsseli aja järgi. Hiljem ei ole kandideerimisavaldust enam võimalik esitada.

Õigeaegse veebis registreerumise eest vastutab kandidaat ise. Soovitame tungivalt mitte oodata avalduse esitamisega viimaste päevadeni, sest avalduse täitmine veebilehel võib interneti koormatuse või internetiühenduse häire tõttu katkeda ja sel juhul tuleb Teil kogu protsessi korrata. Pärast avalduste esitamise tähtpäeva möödumist andmeid enam lisada ei saa. Hilinenud kandideerimisavaldusi vastu ei võeta.

Oluline teave kandidaatidele

Tuletame kandidaatidele meelde, et valikukomisjonide töö on konfidentsiaalne. Kandidaatidel on keelatud otse või kaudselt, isiklikult või kellegi vahendusel valikukomisjoni liikmetega ühendust võtta. Kõik järelepärimised tuleb saata asjaomase valikukomisjoni sekretariaadile.

Isikuandmete kaitse

Komisjon tagab, et kandidaatide isikuandmeid töödeldakse vastavalt Euroopa Parlamendi ja nõukogu määrusele (EL) 2018/1725 (11). Eriti pööratakse tähelepanu nimetatud andmete konfidentsiaalsusele ja turvalisusele.

---

(1)  19. mai 2015. aasta otsus C(2015) 3263 sõltumatu õiguskontrollikomitee loomise kohta.

(2)  23. jaanuari 2020. aasta otsus P(2020) 2 sõltumatu õiguskontrollikomitee kohta.

(3)  https://eur-lex.europa.eu/legal-content/ET/TXT/?uri=CELEX%3A01962R0031-20140701

(4)  Töökogemust võetakse arvesse üksnes juhul, kui see on saadud tegeliku töösuhte raames, mis kujutab endast tegelikku tasustatud tööd töövõtjana (mis tahes liiki tööleping) või teenusepakkujana. Osaajatööd arvestatakse protsendina tõendatud töötatud täistööajast. Emapuhkust/vanemapuhkust/lapsendamispuhkust võetakse arvesse, kui seda võeti töölepingu raames. Doktoriõpet (ka tasustamata) käsitatakse erialase töökogemusena (maksimaalselt kolm aastat), tingimusel et see on edukalt läbitud. Ühte ja sama ajavahemikku arvestatakse ainult üks kord.

(5)  Elulookirjelduses peaks kandidaat kõigi nende aastate kohta, mille jooksul ta nõustamisega tegeles, esitama järgmised andmed: 1) ametinimetus ja -ülesanded; 2) täpne tegevusvaldkond ning millisel organisatsiooni tasandil ametikoht paiknes (kõrgemate ja madalamate hierarhiliste tasemete arv); 3) aruandlusahelad iga ametikoha puhul.

(6)  https://eur-lex.europa.eu/legal-content/ET/TXT/?uri=CELEX%3A01958R0001-20130701

(7)  https://eur-lex.europa.eu/legal-content/ET/TXT/?uri=CELEX%3A01962R0031-20140701

(8)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf (ainult inglise keeles).

(9)  Välja arvatud juhul, kui volinik on komisjoni 5. detsembri 2007. aasta otsuse (PV(2007) 1811) ja 30. septembri 2020. aasta otsuse (PV(2020) 2351) kohaselt andnud selle ülesande kellelegi teisele.

(10)  Europassi vormi kohase elulookirjelduse koostamise õpetus on veebiaadressil https://europa.eu/europass/et/create-europass-cv.

(11)  Euroopa Parlamendi ja nõukogu 23. oktoobri 2018. aasta määrus (EL) 2018/1725, mis käsitleb füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist, ning millega tunnistatakse kehtetuks määrus (EÜ) nr 45/2001 ja otsus nr 1247/2002/EÜ (ELT L 295, 21.11.2018, lk 39).

---